Diari Oficial de la Generalitat Valenciana


Sumari del DOGV 3046, del 30-07-1997 (1997/9164)

Resolució de 10 de juny de 1997 de la Universitat Politècnica de València, per la qual es convoquen proves selectives d'accés al grup B, sector administració especial, tècnic mitjà de laboratori (P754) pel sistema d'oposició lliure.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3046

Data del DOGV
:   30-07-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/9164


Data del document
:   10-06-1997

Organisme emissor
:   Universitat Politècnica de València

Tipus de document
:   Resolució

Resolució de 10 de juny de 1997 de la Universitat Politècnica de València, per la qual es convoquen proves selectives d'accés al grup B, sector administració especial, tècnic mitjà de laboratori (P754) pel sistema d'oposició lliure.  
A fi d'atendre les necessitats de personal en aquesta administració pública, encarregada del servei públic de l'educació superior, aquest Rectorat, fent ús de les competències que li atribueix l'article 18 en relació al punt 3.2.e de la Llei de Reforma Universitària, i segons el que estableix l'article 48.6 dels Estatuts de la Universitat Politècnica de València, acorda convocar proves d'accés al grup B, sector administració especial, tècnic mitjà de laboratori de la Universitat Politècnica de València, d'acord amb les següents bases:  
1. Objecte de la convocatòria  
1.1 Aquesta convocatòria té per objecte la selecció de personal per a cobrir un lloc vacant del grup B, sector administració especial, tècnic mitjà de laboratori (P754) al Departament de Biologia Vegetal a l'EUETA, de la Universitat Politècnica de València, pel torn d'accés lliure, mitjançant el sistema d'oposició, inclosa en l'oferta pública d'ocupació d'aquesta Universitat Politècnica de València per a l'any 1997.  
1.2 Segons el que estableix l'article 49.3 de la Llei de Reforma Universitària i en l'article 1.1.c del Text Refós de la Llei de la Funció Pública Valenciana, la realització d'aquestes proves selectives s'ajustarà a allò establit en el Text Refós de la Llei de la Funció Pública Valenciana de 24 d'octubre de 1995 (tal com s'ha publicat en la Resolució de 23 de novembre de 1995), modificat per la Llei 8/1995, de 29 de desembre, de Mesures Fiscals, Administratives i d'Organització de la Generalitat i els Estatuts de la Universitat Politècnica de València.   
2. Condicions generals dels aspirants  
2.1. Per a ser admès a la realització de les proves selectives, caldrà reunir els requisits següents:  
Ser espanyol o de nacionalitat d'un estat de la resta de membres de la Unió Europea o d'aquells estats als quals els siga d'aplicació la lliure circulació de treballadors, en els termes previstos en la llei estatal que regule aquesta matèria.  
Haver fet els 18 anys i no haver complit l'edat de jubilació.  
Trobar-se en possessió del títol d'enginyer tècnic, diplomat universitari, arquitecte tècnic, Formació Professional de tercer grau o equivalent, o complides les condicions per a obtenir-lo en la data en què acabe el termini de presentació d'instàncies.  
No patir cap malaltia o defecte físic que impedisca l'acompliment de les funcions corresponents.  
No trobar-se inhabilitat penalment per a l'exercici de funcions públiques.   
No haver estat separat, mitjançant un expedient disciplinari, de cap administració o ocupació pública.  
2.2. Les condicions per a ser admés a les proves, s'hauran de reunir en el moment de l'acabament del termini de presentació de sol·licituds i caldrà mantenir-les durant tot el procés selectiu, fins el moment de la presa de possessió.  
3. Aspirants amb discapacitació  
El tribunal establirà, per a les persones discapacitades que així ho sol·liciten, les adaptacions necessàries per a la realització de les proves. Amb aquesta finalitat les persones interessades hauran de formular la petició corresponent en la sol·licitud de participació en aquesta oposició.  
4. Sol·licituds  
4.1 Els qui vulguen prendre part en aquestes proves selectives hauran de fer-ho constar en la sol·licitud segons el model de l'annex III, que serà facilitada gratuïtament al Servei de Recursos Humans de la Universitat Politècnica de València, camí de Vera, s/n, València, edifici Rectorat.  
4.2. Les sol·licituds s'hauran d'adreçar al rector de la Universitat Politècnica de València, camí de Vera, s/n, 46516 València, en el termini de 20 dies hàbils, a comptar a partir de l'endemà de la publicació d'aquesta convocatòria en el Diari Oficial de la Generalitat Valenciana i s'hi ha adjuntar una fotocòpia del document nacional d'identitat o del passaport en el cas dels nacionals dels estats membres de la Unió Europea o d'aquells estats als quals els siga d'aplicació la lliure circulació de treballadors.  
4.3. La presentació de sol·licituds podrà fer-se al Registre General de la Universitat Politècnica de València, camí de Vera, s/n, 46463 València, edifici Rectorat, o en qualsevol de les formes establides en l'article 38.4 de la Llei 30/1992 de Règim Jurídic de les Administracions Públiques i del Procediment Administratiu Comú.  
4.4. Els drets d'examen seran 2.197 pessetes, i s'hauran d'ingressar en el compte corrent número 11317657184887 -taxes- de la Caixa d'Estalvis de València, Castelló i Alacant (Bancaixa), a la urbana 724, situada a la Universitat Politècnica de València, camí de Vera, s/n, 46397 València. El justificant de pagament dels drets d'examen haurà de dur la impressió del segell de l'entitat esmentada en la sol·licitud. En cap cas la mera presentació i el pagament suposarà la substitució del tràmit de presentació dins del termini i en la forma escaient de la sol·licitud davant l'òrgan expressat en la base 4.2.  
5. Admissió dels aspirants  
5.1. Acabat el termini de presentació de sol·licituds, i després de verificar que s'ha fet el pagament dels drets d'examen, el rector dictarà una resolució que es publicarà en el Diari Oficial de la Generalitat Valenciana, i que contindrà la llista de persones admeses i excloses a la realització de les proves.  
5.2. Els aspirants podran en cas d'error o exclusió, esmenar els defectes en què hagen incorregut en la seua sol·licitud o fer les al·legacions que creguen convenients en el termini de 10 dies hàbils, comptadors a partir de l'endemà de la publicació de la relació provisional d'admesos i exclosos en el Diari Oficial de la Generalitat Valenciana.  
5.3. En tot cas, i a fi d'evitar errors i, en el supòsit de produir-se, possibilitar l'esmena dins del termini i en la forma escaient, els aspirants hauran de comprovar fefaentment no sols que no figuren en la relació provisional d'exclosos sinó, a més a més, que els seus noms i dades consten correctament en les pertinents relacions d'admesos.  
5.4. Seran causes d'exclusió, a més de les assenyalades en altres apartats d'aquestes bases:  
- L'omissió de la firma en la sol·licitud.  
- No adjuntar la fotocòpia del document nacional d'identitat o el passaport.  
- No pagar els drets d'examen.  
5.5. Una vegada transcorregut el termini de 10 dies, esmenats els defectes, si és procedent, i vistes les al·legacions que corresponguen, es dictarà una resolució que contindrà la relació definitiva d'admesos i exclosos, i amb almenys 15 dies de temps, la data, el lloc i l'hora de realització i el començament dels exercicis, que es publicarà en el Diari Oficial de la Generalitat Valenciana.  
6. Proves selectives  
6.1. El procediment de selecció es farà pel sistema d'oposició lliure.  
6.2. Oposició: constarà dels tres exercicis que tot seguit s'indiquen, i seran de caràcter obligatori i eliminatoris.  
Primer exercici. Es realitzarà per escrit i versarà sobre els coneixements que s'especifiquen en els annexos I i II d'aquesta convocatòria.  
Aquest exercici podrà fixar-se en forma de preguntes que els opositors han de desplegar, o en forma de test amb quatre alternatives de resposta; en aquest cas, només una d'aquestes és la correcta.   
Segon exercici. Consistirà en el desenvolupament per escrit, durant un temps màxim de quatre hores, de dos temes elegits per l'aspirant entre tres extrets a l'atzar del programa que figura en l'annex II. El tribunal podrà ordenar la lectura pública d'aquest exercici als opositors i sol·licitar-los els aclariments que considere oportuns.  
Tercer exercici. Consistirà a realitzar o resoldre un exercici pràctic, bé per escrit o en un laboratori o taller, en un temps màxim de dues hores, proposat pel tribunal basat en el temari contingut en l'annex II.  
7. Qualificació dels exercicis  
7.1. El primer exercici es puntuarà de 0 a 10 punts. En el cas de fixar-se en forma de test, cada pregunta contestada erròniament tindrà una penalització d'un terç sobre les correctes i les contestades en blanc no puntuaran. Caldrà obtenir un mínim de 5 punts per a superar aquest exercici.  
7.2. El segon exercici es puntuarà de 0 a 10 punts, i seran eliminats els aspirants que no obtinguen un mínim de 5 punts.  
7.3. El tercer exercici es puntuarà de 0 a 10 punts, i seran eliminats els aspirants que no obtinguen un mínim de 5 punts.  
7.4. La qualificació resultant dels tres primers exercicis s'obtindrà amb la suma de puntuacions obtingudes en cada exercici.  
A continuació es configurarà una relació que estarà ordenada per puntuació de major a menor, i que s'interromprà quan el nombre d'inclosos en aquesta coincidisca amb el nombre de vacants que s'han de proveir. Únicament les persones incloses en aquesta relació seran declarades aprovades en aquestes proves selectives.  
En cas d'empat entre aspirants, l'ordre s'establirà segons la puntuació més alta obtinguda per cada aspirant en el segon exercici; en segon lloc, si aquest persistira, segons la major puntuació obtinguda en el tercer i primer exercici, per aquest ordre. Si encara persistira aquest empat l'ordre s'establiria mitjançant sorteig públic entre aquests.  
8. Desenvolupament de les proves selectives  
8.1. Els exercicis tindran lloc a la ciutat de València.  
El primer exercici es realitzarà en el lloc, la data i l'hora que s'establisca en la resolució per la qual s'aprove i publique en el Diari Oficial de la Generalitat Valenciana la llista definitiva d'admesos i exclosos de les proves objecte d'aquesta convocatòria.  
8.2. Els aspirants seran convocats per a cada exercici en una crida única. Els membres del tribunal qualificador i el personal col·laborador no permetran l'accés a la sala, on es realitze l'exercici, de les persones que compareguen una vegada haja conclòs la crida dels aspirants convocats.  
Els aspirants hauran d'acreditar la seua personalitat mitjançant la presentació del document nacional d'identitat, o del resguard amb fotografia del passaport o del permís de conduir, sense que per aquest efecte siguen vàlides les fotocòpies compulsades d'aquests documents; i també l'exemplar per a la persona interessada de la sol·licitud d'admissió a les proves.  
8.3. Una vegada començades les proves, l'anunci de la realització de la resta d'exercicis el farà públic el tribunal en el lloc en què s'haja realitzat l'anterior i en el tauler d'anuncis del Servei de Recursos Humans, Secció PAS, situat a l'edifici Rectorat, amb de 48 hores de temps com a mínim.  
9. Publicitat de les llistes  
9.1. En acabar cada una de les proves, el tribunal farà pública, mitjançant un anunci als locals on s'hagen realitzat i al tauler d'anunci del Servei de Recursos Humans, Secció PAS, la llista d'aspirants que els hagen superat.  
Així mateix, es publicaran les relacions a què fa referència la base 7.4 en els llocs més amunt esmentats.   
9.2. El tribunal elevarà al rector les llistes definitives dels aspirants que han superat les proves per l'ordre de puntuació a què es refereix la base 7.4. per a inserir-les en el Diari Oficial de la Generalitat Valenciana.   
10. Coneixements de valencià  
10.1 Els qui superen les proves selectives acreditaran els seus coneixements de valencià amb la presentació dels certificats, diplomes o títols que hagen sigut homologats per la Generalitat Valenciana.  
10.2 Els qui no puguen acreditar aquests coneixements d'acord amb el que estableix el punt anterior, hauran de realitzar el curs específic de valencià a què es refereix l'article 9.4 del Decret Legislatiu de 24 d'octubre de 1995.  
11. Presentació de documents  
11.1. En el termini de 20 dies hàbils, a comptar des de l'endemà de la publicació en el Diari Oficial de la Generalitat Valenciana de les relacions d'aprovats, els aspirants proposats hauran de presentar al Servei de Recursos Humans, Secció PAS, d'aquesta Universitat la documentació següent:  
Certificat de naixement expedit pel Registre Civil corresponent, o fotocòpia del document nacional d'identitat o del passaport en el cas dels nacionals dels estats membres de la Unió Europea i d'aquells estats als quals els siga d'aplicació la lliure circulació de treballadors i treballadores.  
Fotocòpia compulsada del títol acadèmic exigible segons aquesta convocatòria  
Declaració de no haver sigut separat, mitjançant un expedient disciplinari, de cap administració o ocupació pública, i també de no trobar-se inhabilitat penalment per a l'exercici de funcions públiques.  
Certificat mèdic acreditatiu de posseir la capacitat física i psíquica necessària per a l'acompliment de les funcions dels llocs de treball oferits.  
Els aspirants discapacitats hauran de presentar un certificat de la Conselleria de Treball i Afers Socials o òrgans competents d'altres administracions públiques, que acredite discapacitació igual o superior al 33%, i també la capacitat per a dur a terme les funcions que corresponguen a les vacants oferides.  
11.2. La falta de presentació de la documentació, dins del termini indicat, tret de casos de força major, o falsedat de documents donaran lloc a la invalidesa de les actuacions de l'aspirant i, pel que fa a aquest, a la nul·litat subsegüent dels actes del tribunal, sense perjudici de les responsabilitats en què haja pogut incórrer.   
En aquest supòsit, el tribunal podrà proposar addicionalment la inclusió en les relacions dels aspirants aprovats un nombre igual als d'exclosos segons els criteris d'ordre de puntuació de major a menor.   
12. Nomenament de funcionaris  
Una vegada haja conclòs el procés selectiu i transcorregut el termini de presentació de la documentació, els qui l'hagen superat seran nomenats funcionaris de carrera, mitjançant Resolució que es publicarà en el Diari Oficial de la Generalitat Valenciana, amb l'especificació de la destinació adjudicada, basant-se en l'ordre de puntuació obtingut pels aspirants i ,segons la petició de destinació a la vista dels llocs vacants que li ofereixen.  
13. Tribunals  
13.1. El tribunal qualificador d'aquestes proves el nomenarà el rector, una vegada s'hagen publicat les llistes definitives d'admesos i exclosos.  
13.2. El tribunal, per a la realització de les proves, podrà designar els col·laboradors, ajudants i assessors especialistes que considere oportuns.  
13.3. Els membres del tribunal, i també els assessors hauran d'abstenir-se i podran ser recusats pels interessats quan hi concórreguen circumstàncies previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.  
Així mateix, hauran d'abstenir-se aquells que hagen realitzat tasques de preparació d'aspirants en els cinc anys anteriors a la publicació d'aquesta convocatòria.  
13.4. El tribunal, i també els col·laboradors, ajudants i el personal especialista, podrà exigir dels aspirants, en qualsevol moment, que acrediten la seua identitat de conformitat amb el que estableix la base 8.2.  
13.5. A l'efecte de comunicacions i altres incidències, el tribunal tindrà la seu a la Universitat Politècnica de València, Camí de Vera, s/n, 46153 València.  
13.6. El tribunal tindrà la categoria assenyalada en el Decret 24/1997, d'11 de febrer, del Consell de la Generalitat Valenciana, sobre indemnitzacions per raó del servei i gratificacions per serveis extraordinaris (Diari Oficial de la Generalitat Valenciana de 17 de febrer de 1997), tenint en compte el que estableix l'article 3 de la Llei 8/1995, de 29 de desembre de Mesures Fiscals, Administratives i d'Organització de la Generalitat Valenciana.  
14. Recursos  
Contra la convocatòria, les seues bases i tots els actes administratius que se'n deriven, es podrà interposar recurs contenciós administratiu davant la sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la publicació d'aquesta resolució en el Diari Oficial de la Generalitat Valenciana.  
Com a requisit per a la interposició d'aquest recurs, s'haurà de comunicar prèviament la interposició esmentada a l'òrgan administratiu autor de l'acte, segons exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra les actuacions del tribunal, es podrà interposar recurs ordinari previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini d'un mes comptador des de l'endemà de la seua publicació.  
El recurs podrà interposar-se davant l'òrgan que va dictar l'acte que s'impugna o davant el rector, com a òrgan competent per a resoldre'l.  
València, 10 de juny de 1996.- El rector de la Universitat Politècnica de València: Justo Nieto Nieto.  
ANNEX I  
La Constitució espanyola de 1978.  
L'Estatut d'Autonomia de la Comunitat Valenciana.  
La Llei Orgànica de Reforma Universitària.  
Els Estatuts de la Universitat Politècnica de València.  
El Text Refós de la Llei de la Funció Pública Valenciana.  
El règim jurídic del professorat universitari.  
El règim jurídic dels convenis i els treballs regulats en l'article 11 de la Llei de Reforma Universitària i la normativa que els desplega.  
La Llei de Prevenció de Riscos Laborals.  
ANNEX II  
Biologia i Botànica  
Tema 1 La cèl·lula.  
La cèl·lula com a unitat fonamental dels éssers vius. Característiques de les cèl·lules procariotes i eucariotes. Orgànuls cel·lulars: estructura i funció. Diferències entre cèl·lula vegetal i animal. La paret cel·lular: estructura i composició. Diferenciacions. Modificacions secundàries de la paret. El nucli: estructura i funció.   
Tema 2. Teixits meristemàtics.  
Histologia: concepte de teixit vegetal. Teixits meristemàtics: concepte i característiques citològiques. Divisió cel·lular i tipus de septes. Meristemes primaris i secundaris. Meristemes apicals, laterals i intercalars.  
Tema 3. Teixits parenquimàtics i mecànics.  
Concepte de teixit adult: característiques generals i classificació. Teixits parenquimàtics: característiques, origen i funció; tipus de parènquima i localització en la planta. Teixits mecànics: concepte i funció. Col·lènquima: estructura, localització i tipus. Esclerènquima: estructura, localització, fibres i esclereides.  
Tema 4. Teixits conductors.  
Introducció. Xilema: concepte i funció; formació i tipus; elements components del xilema. Floema: concepte i funció; formació i tipus; elements components del floema. Feixos vasculars.  
Tema 5. Teixits protectors i secretors.  
Epidermis: cutícula, cèl·lules epidèrmiques, estomes funcionament i tipus, tricomes. Rizodermis: pels absorbents, formació i funció. Conceptes de secreció i excreció. Estructures secretores internes: cèl·lules secretores, espais secretors i laticífers. Estructures secretores externes: tricomes i glàndules, nectaris, osmòfors i hidatodes.  
Tema 6. L'arrel.  
Concepte i origen. Morfologia de l'arrel. Creixement primari. Estructura primària. Creixement secundari. Estructura secundària. Desenvolupament de les arrels laterals. Adaptacions.  
Tema 7. La tija.  
Concepte i origen. Morfologia externa del brot. Creixement primari. Estructura primària. Creixement secundari. Estructura secundària. Classificació i modificacions.  
Tema 8. La fulla.  
Concepte i origen. Morfologia i anatomia de la fulla típica d'angiospermes. Histologia i anatomia de la fulla en gimnospermes, en plantes C3 i en plantes C4. Modificacions.  
Tema 9. La flor.  
Concepte i parts de la flor. Ontogènia de la flor. Periant: calze i corol·la. Androceu: estructura i tipus; desenvolupament dels sacs polínics; formació i estructura del gra de pol·len. Gineceu: estructura i tipus; formació de l'ovari; formació dels òvuls; placentació; formació del sac embrionari. Germinació del gra de pol·len i fecundació. Inflorescències. Fórmules i diagrames florals.  
Tema 10. El fruit i la llavor.  
El fruit: concepte. Origen i desenvolupament. Histologia de la paret del fruit. Tipus de dehiscència. Classificació dels fruits. La llavor: concepte. Formació de la llavor. Parts de la llavor: cobertes seminals, embrió, teixits de reserva. Classificació de les llavors. Dispersió de fruits i llavors.  
Tema 11. Diversitat dels organismes. La classificació dels éssers vius.  
El sistema binomial. Concepte d'espècie. Altres grups taxonòmics. Grups principals d'organismes. Relacions entre els eucariotes. Classificació dels organismes: Regne monera. Regne protoctists. Regne fungi. Regne animalia. Regne plantae.  
Tema 12. Gimnospermes.  
Característiques generals. Cicle de vida. Classificació. Subdivisió I: Coniferofitina. Família ginkgoàcies. Famílies Pinàcies, Cupressàcies i Taxàcies. Subdivisió II: Cycadofitina. Família cycadàcies.  
Tema 13. Angiospermes Dicotiledònia (I).  
Sistemes de classificació de les angiospermes. Classificació adoptada. Subclasse Magnòlides: Família Magnoliàcies. Subclasse Hamamèlides: Famílies Platanàcies i Fagàcies. Subclasse Cariofílides: Família Quenopodiàcies.   
Tema 14. Angiospermes Dicotiledònies (II).  
Subclasse Dilenides: Famílies Malvàcies, Cucurbitàcies, Salicàcies i Crucíferes.  
Tema 15. Angiospermes Dicotiledònies (III).  
Subclasse Ròsides: famílies rosàcies, lleguminoses, vitàcies, rutàcies i umbel·líferes.   
Tema 16. Angiospermes Dicotiledònies (IV).  
Subclasse astèrides: famílies oleàcies, solanàcies, labiades i compostes.  
Tema 17. Angiospermes Monocotiledònies.  
Característiques generals. Filogènia i classificació de monocotiledònies. Subclasse comelínides: família gramínies. Subclasse arècides: família palmàcies. Subclasse lílides: famílies liliàcies, iridàcies i orquidàcies.  
Fisiologia Vegetal   
Tema 18. L'aigua en les plantes. Transpiració.  
Importància de l'aigua en les plantes. Moviment de l'aigua en les plantes. Transpiració: concepte i magnitud; lloc de la transpiració; els estomes, mecanisme d'obertura i tancament. Ascens de l'aigua en la planta: teoria de la cohesió-tensió. Factors externs que afecten la transpiració. Pressió radicular i gutació.  
Tema 19. Absorció i transport d'elements minerals.  
L'arrel com a òrgan d'absorció. Mecanismes de transport passiu i actiu. Visió general de l'absorció i via de transport en la planta. Absorció foliar. Simbiosi i adquisició de nutrients.  
Tema 20. Nutrició mineral.  
Composició inorgànica de les plantes. Elements minerals essencials: macro i microelements. Deficiències minerals: concepte i generalitats. Relacions quantitatives entre nutrició mineral i desenvolupament.  
Tema 21. Fotosíntesi.  
Fotosíntesi: concepte i localització. Fase lluminosa: captació d'energia, pigments fotosintètics, fotosistemes, fotofosforilació, transport d'electrons. Fixació del CO2 (cicle de Calvin). Rutes complementàries de la fixació del CO2: plantes C4 i plantes CAM. Fotorespiració. Factors que limiten la fotosíntesi.  
Tema 22. Transport en el floema.  
El floema com a sistema conductor de soluts. Naturalesa de les substàncies transportades pel floema. Característiques del transport: direcció i polaritat, fonts i pous secs. Mecanisme de transport en el floema: hipòtesi de Münch.  
Tema 23. Desenvolupament vegetal: creixement i diferenciació.  
Concepte de desenvolupament: creixement i diferenciació. Creixement de la cèl·lula vegetal. Mesura del creixement. Ritmes de creixement. Diferenciació i totipotència cel·lular. Regulació del desenvolupament.  
Tema 24. Fitohormones i: auxines i citoquinines.  
Concepte d'hormona vegetal. Les hormones com a reguladores del creixement. Auxines: descobriment, estructura química, lloc de síntesi i transport, efectes fisiològics. Citoquinines: descobriment, estructura química, lloc de síntesi i transport, efectes fisiològics.  
Tema 25. Fitohormones II: giberelines, àcid abscísic i etilé.  
Giberelines: descobriment, estructura química, lloc de síntesi i transport, efectes fisiològics. Àcid abscísic: descobriment, estructura química, lloc de síntesi i transport, efectes fisiològics. Etilé: descobriment, naturalesa química, lloc de síntesi, efectes fisiològics.  
Tema 26. Llum i desenvolupament. Fotomorfogènesi.  
Control del desenvolupament vegetal per la llum: fotomorfogènesi. Fotonasties. Fototropisme. Fotoperiodisme. El sistema del fitocrom.  
Tema 27. Floració.  
Concepte de floració. Control de la floració. Plantes la floració de les quals està determinada pel fotoperíode i tipus de respostes. Participació del sistema del fitocrom en la floració. Percepció i inducció fotoperiòdica de la floració. Control hormonal de la floració. Plantes la floració de les quals està determinada per les baixes temperatures: vernalització, concepte i tipus de plantes que requereixen vernalització.  
Tema 28. Fructificació.  
Formació i quallament del fruit. Fruits partenocàrpics. Creixement del fruit: corbes de creixement. Control hormonal. Maduració del fruit: fruits climatèrics i no climatèrics.  
Tema 29. Latència de gemmes i llavors.  
Introducció. Concepte de latència. Latència de gemmes: inducció de la latència, cessament de la latència, regulació hormonal de la latència. Latència de llavors: tipus de latència. Significat biològic de la latència.  
Tema 30. Germinació de llavors.  
Longevitat de les llavors. Germinació. Factors que afecten la germinació. Metabolisme de la germinació: respiració, Mobilització de reserves. Tipus de germinació.  
Tema 31. Senescència i abscisió.  
Fases de la vida de les plantes: joventut, maduresa i vellesa. Tipus d'envelliment i processos metabòlics associats. Abscisió.  
Ecología   
Tema 32. Factors ecològics abiòtics  
Factors limitants i valor ecològica. Factors abiòtics i biòtics: Definició.  
Principals factors abiòtics: llum, temperatura, humitat, oxigen, anhídrid carbònic. Ecotip.  
Tema 33. Factors ecològics biòtics.  
Definició. Classificació. Coaccions homotípiques. Coaccions heterotípiques.  
Tema 34. Dinàmica de poblacions.  
Concepte de població. Creixement poblacional. Taules de vida: Supervivència i patrons de mortalitat. Estratègies de vida.  
Tema 35. Ecosistemes.  
Un nivell d'organització: Els ecosistemes. Cicle de la matèria: Cadenes tròfiques. Flux d'energia en els ecosistemes. Productivitat d'un ecosistema. Dinàmica dels ecosistemes: Successió i clímax.  
Tema 36. Comunitats vegetals.  
Definició de comunitat i conceptes bàsics en ecologia de comunitats. Estructura de les comunitats vegetals. Classificació de les comunitats. Formes de creixement i principals formacions.